Source: http://www.rvr.sk/sk/spravy/index.php?aktualitaId=3259
Timestamp: 2019-04-23 19:59:34+00:00

Document:
Tlačová informácia zo zasadnutia RVR dňa 7. 6. 2016 - Rada pre vysielanie a retransmisiu
zo zasadnutia Rady pre vysielanie a retransmisiu, ktoré sa konalo dňa 7. 6. 2016 v sídle Rady pre vysielanie a retransmisiu
uložila sankciu – pokutu 3 319 eur vysielateľovi MAC TV s. r.o. (programová služba JOJ) za porušenie § 32 ods. 4 písm. a) ZVR (čestnosť a slušnosť reklamy), ku ktorému došlo dňa 6. 1. 2016 o cca 17:41 hod odvysielaním upútavky na program Naši;
začala správne konanie voči vysielateľovi MAC TV s. r. o. (JOJ) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s vysielaním príspevku Volebný prieskum v programe Noviny dňa 4. 2. 2016;
začala správne konanie voči vysielateľovi MAC TV s. r. o. (JOJ) vo veci možného porušenia § 34 ods. 1 ZVR (zreteľné oddelenie reklamy, rozoznateľnosť a nezameniteľnosť reklamy od iných programov) v súvislosti s vysielaním sponzorských odkazov programov Chaos dňa 6. 2. 2016 a Hobit 2: Smaugova pustatina dňa 7. 2. 2016, vo veci možného porušenia § 35 ods. 3 ZVR (počet povolených prerušení programu reklamou) v súvislosti s vysielaním programu Noviny v dňoch 1. – 7. 2. 2016, vo veci možného porušenia § 36 ods. 2 ZVR (vysielací čas vyhradený reklamným šotom) v súvislosti s vysielaním v čase od 20:00 do 21:00 hod v dňoch 1. – 4., 6. a 7. 2. 2016 a vo veci možného porušenia § 39a ods. 2 ZVR (podmienky umiestňovania produktov do programov) v súvislosti s vysielaním programu Šport v dňoch 1. a 3. – 6. 2. 2016;
začala správne konanie voči vysielateľovi Rozhlas a televízia Slovenska (Jednotka) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s vysielaním príspevku Zmluva na 15 rokov v programe Správy dňa 16. 3. 2016;
začala správne konanie voči vysielateľovi Rozhlas a televízia Slovenska (Jednotka) vo veci možného porušenia § 16 ods. 3 písm. b) ZVR (objektívnosť a nestrannosť spravodajských a politicko-publicistických programov, oddeľovanie názorov a komentárov od informácií spravodajského charakteru) v súvislosti s vysielaním príspevku Na Floride oslavoval Trump a Clintonová v programe Správy RTVS dňa 16. 3. 2016;
začala správne konanie voči vysielateľovi MARKÍZA – SLOVAKIA, spol. s r.o. (programová služba TV MARKÍZA) vo veci možného porušenia § 19 ods. 1 písm. b) ZVR (zákaz znevažovania alebo hanobenia na základe viery a náboženstva) v súvislosti s vysielaním programu Horná Dolná dňa 4. 4. 2016;
začala správne konanie voči vysielateľovi MARKÍZA – SLOVAKIA, spol. s r.o. (programová služba TV MARKÍZA) vo veci možného porušenia § 31a ods. 4 ZVR (zákaz skrytej reklamy) v súvislosti s vysielaním príspevku Škantárovci nepodceňujú regeneráciu v programe Športové noviny dňa 23. 3. 2016;
začala správne konanie voči vysielateľovi MARKÍZA-SLOVAKIA, spol. s r.o. (programová služba DAJTO) vo veci možného porušenia § 32 ods. 4 písm. a) ZVR (čestnosť a slušnosť reklamy a telenákupu) v súvislosti s odvysielaním komunikátu Akčná výhra dňa 14. 3. 2016;
- uznala za neopodstatnené 13 sťažností resp. ich časti, medzi nimi aj
• sťažnosť na vysielanie relácie O 5 minút 12 dňa 23. 3. 2016, ktorá bola podľa sťažovateľa moderovaná nevyvážene a tendenčne,
• sťažnosť na film Wagnerovci odvysielaný dňa 10. 3. 2016 od 20:25 hod, ktorý podľa sťažovateľa obsahoval scény nevhodné pre maloletých divákov (RTVS, Jednotka),
• sťažnosti na reklamný šot Idelyn Beliema, ktorý je podľa sťažovateľov nevhodný pre detských divákov (MARKÍZA – SLOVAKIA, spol. s r.o., TV MARKÍZA, TV DOMA).
Všetky uznesenia prijaté dňa 7. 6. 2016 budú uverejnené v zápisnici zo zasadnutia na webovej stránke Rady.

References: § 32
 § 16
 § 34
 § 35
 § 36
 § 39
 § 16
 § 16
 § 19
 § 31
 § 32